**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 15.11.2018, ora 08.00 – 16.11.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 16.11.2018, ora 7.00**

**RÂURI**

**Debitele au fost,** **în general, staționare**, exceptând râurile din bazinele hidrografice Trotuș și Bistrița, unde au fost în creștere datorită precipitațiilor căzute în interval și propagării.

Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) pe cursul superior al Trotușului și pe cursurile mijlocii ale Siretului şi Sitnei şi mai mici (10-30% din mediile multianuale lunare) pe râurile: Tur, Lăpuș, Moravița, Nera, Cerna, Bârlad, Jijia, pe unii afluenţi din bazinele hidrografice Crișul Negru (Valea Roșie, Holod, Teuz), Crișul Alb (Bănești, Sighișoara), Mureș (Luț, Comlod, Vișa, Secaș, Râul Mare, Râul Galben), Jiu (Jaleş, Coşuştea), în bazinul superior al Argeşului (Râul Doamnei, Vâlsan, Argeşel) şi în bazinul inferior al Bistriţei.

**Nivelurile** pe râuri la staţiile hidrometrice **se situează sub** **COTELE DE ATENŢIE**.

**Debitele vor fi, în general, staționare**, exceptând cursurile mijlocii și inferioare ale Trotușului și Bistriței, unde vor fi în creștere prin propagare.

Sunt posibile creșteri de niveluri și debite pe unele râuri din sudul și estul țării și din zona de munte ca urmare a precipitațiilor prognozate.

**Nivelurile** pe râuri la staţiile hidrometrice **se vor situa sub** **COTELE DE ATENŢIE**.

**DUNĂRE**

**Debitul la intrarea în ţară** (secţiunea Baziaş) în intervalul 15-16.11.2018 **a fost în scădere, având valoarea de 2800 m3/s**, sub media multianuală a lunii **noiembrie (4650 m3/s).**

În aval de Porţile de Fier debitele au fost în scădere.

**Debitul la intrarea în ţară** (secţiunea Baziaş) **va fi** **în scădere (2700 m3/s).**

În aval de Porţile de Fier debitele vor fi în scădere.

**2.** **Situaţia meteorologică în intervalul 15.11.2018, ora 08.00 –16.11.2018, ora 06.00**

**Administraţia Naţională de Meteorologie (A.N.M.) a emis la data de 15.11.2018, la ora 13.00, informarea meteorologică nr. 68, valabilă în intervalul 16.11.2018, ora 05:00 – 18.11.2018, ora 12:00, vizând vreme deosebit de rece, ninsori și intensificări ale vântului la munte și precipitații slabe mixte în zonele joase, conform căreia ,,în intervalul menționat vremea va deveni rece în toată țara, chiar deosebit de rece în estul și sud-estul teritoriului, unde și vântul va avea unele intensificări. Valorile termice vor fi negative în cursul nopților și al dimineților în majoritatea regiunilor. În zonele montane va ninge și vor fi intensificări ale vântului îndeosebi pe creste, spulberând zăpada. În regiunile estice, sudice și centrale se vor semnala precipitații slabe, dar sub formă de ninsoare sau lapoviță, mai ales în cursul zilei de vineri, 16 noiembrie și al nopții de vineri spre sâmbătă (16/17 noiembrie).”**

Această informare meteorologicăa fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către toate Comitetele Judeţene pentru Situaţii de Urgenţă (42 de prefecturi).*

**În ţară,** în centrul, nordul, estul și sud-estul teritoriului, precum și în zona montană, au fost înnorări în general persistente, iar local și temporar s-au semnalat precipitații. Acestea au fost sub formă de ploaie, iar la munte a nins și s-a depus strat nou de zăpadă. În restul țării, vremea a fost în general frumoasă, iar cerul variabil, cu înnorări trecătoare în special seara, când doar izolat a plouat slab. Vântul a suflat slab și moderat, cu intensificări pe crestele Carpaților Meridionali și Orientali, iar pe arii mai restrânse și la cote mult reduse și în sud-est. Regimul termic a fost caracterizat în continuare de valori mai ridicate decât cele specifice datei în regiunile vestice, sud-vestice și central-sud-vestice, în timp ce în restul zonelor acestea s-au situat în marea lor majoritate sub cele normale. Astfel, temperaturile maxime s-au încadrat între 3 grade la Mahmudia și 17 grade la Drobeta-Turnu Severin și Calafat, iar la ora 06.00 se înregistrau -3 grade la Supuru de Jos și Târgu Lăpuș și 7 grade la Drobeta-Turnu Severin. La ora 20 grosimea stratului de zăpadă măsurat pe platformele stațiilor meteorologice era de până la 17 cm la Vf. Ceahlău-Toaca, 10 cm la Penteleu, 6 cm la Rețitiș- Călimani, 5 cm la Vf. Omu, 4 cm la Predeal, 3 cm la Bâlea Lac și 2 cm la Fundata. Dimineața pe arii restrânse s-a semnalat ceață în zonele joase.

**Observaţie:** începând de ieri, de la ora 06.00, au fost în vigoare 12 mesaje de atenționare cod galben privind fenomene meteorologice periculoase imediate emise după cum urmează: 5 de către SRPV Timișoara, 2 de către SRPV Sibiu, 2 de către CNPM pentru Muntenia, 1 de către SRPV Constanța, 1 de către SRPV Bacău, 1 de către SRPV Craiova.

**La Bucureşti,** regimul termic a fost caracterizat de valori diurne apropiate de cele climatologic specifice datei, înregistrându-se astfel 10 grade la Afumați, 11 grade la Băneasa și 12 grade la Filaret. Înnorările au fost în general persistente, iar trecător a plouat slab, în prima parte a zilei și din nou spre sfârșitul intervalului. Vântul a suflat slab până la moderat. La ora 06.00, erau 4 grade la toate stațiile meteorologice.

**3. Prognoza meteorologică în intervalul 16.11.2018, ora 08.00 –17.11.2018, ora 08.00**

**În ţară, vremea se va răci**, astfel că valorile termice diurne se vor situa în jurul mediilor multianuale**, cu excepția regiunilor estice și sud-estice, unde vor fi chiar mai scăzute, iar cele nocturne vor deveni preponderent negative.** Cerul va fi variabil în vest și nord-vest, **și mai mult acoperit în restul teritoriului, unde temporar se vor semnala precipitații slabe pe arii relativ extinse. Acestea vor fi sub formă de ninsoare la munte și mixte în zonele mai joase. Trecător și izolat vor fi condiții de polei. Vântul va sufla slab și moderat, cu intensificări temporare la munte, îndeosebi pe creste, spulberând zăpada, dar și în est și sud-est.** Temperaturile maxime se vor încadra, în general, între 1 și 11 grade, iar cele minime între -6 și 3 grade, mai mici în depresiuni.

**La Bucureşti, vremea va deveni rece,** cerul va fi noros și temporar vor cădea precipitații slabe, sub formă de ploaie, **dar trecător, în special spre seară și în cursul nopții, posibil și lapoviță sau fulguială**. Vântul va sufla moderat, cu unele intensificări, cu **rafale de 45...50 km/h.** Temperatura aerului va avea valori mai scăzute decât în intervalul precedent, respectiv se va înregistra o maximă în jurul a 5 grade, iar **temperatura minimă va fi de -2...0 grade**.

***II. CALITATEA APELOR***

**Pe râurile interioare**

**A.B.A. Mureş** revine cu informaţii despre poluarea cu ape uzate produsă în data de 13.11.2018 pe râul Târnava Mică în municipiul Târnăveni, jud. Mureş, la 300 m în amonte de podul de pe DN 14 A, fenomen manifestat printr-o culoare gri închis a apei şi spumă densă.

Personalul de la stația hidrometrică Târnăveni şi de la S.G.A. Mureş s-a deplasat la fața locului pentru investigații, constatând următoarele:

-prin conducta de canalizare a apelor pluviale care a aparținut fostei fabrici de lapte din municipiul Târnăveni de pe str. Industriei nr. 4, amplasament care în prezent aparține S.C. EURO MANAGEMNT @CONSULTING S.R.L., se evacuau în râul Târnava Mică ape uzate cu un debit de cca.1-1,5 l/s;

-pe amplasamenul în cauză funcționează patru societăți, dintre care numai S.C. WESTFLEICH ROMANIA S.R.L. are autorizație de gospodărire a apelor (există contract de locație cu proprietarul platformei S.C. EURO MANAGEMENT @CONSULTING S.R.L., prin care locatorul se obligă a asigura utilitățile necesare funcționării, inclusiv serviciile de apă și canalizare)

-S.C. EURO MANAGEMENT @CONSULTING S.R.L. are încheiat cu S.C. COMPANIA AQUASERV S.A.-Sucursala Târnăveni contractul nr.01146/17.02.2012, prin care se asigură furnizarea/prestarea serviciilor de apă potabilă și de preluare a apelor uzate în rețeaua de canalizare.

-la data controlului s-a putut constata că încărcarea preponderentă a apelor uzate rezultate de pe platformă ce ajungeau în rețeaua de canalizare pluvială, cu descărcare în râul Târnava Mică, provenea din activitatea S.C. WESTFLEICH ROMANIA S.R.L. Conform declarațiilor reprezentantului S.C. COMPANIA AQUASERV S.A.-Sucursala Târnăveni, la data de 13.11.2018 au fost efectuate lucrări de desfundare a rețelei de canalizare la solicitarea S.C. WESTFLEICH ROMANIA S.R.L.

Rezultatele analizelor preliminare ale celor 4 probe de apă recoltate la data de 13.11.2018 de către personalul S.G.A. Mureș sunt prezentate în tabelul de mai jos:

|  |  |  |  |  |  |  |  |
| --- | --- | --- | --- | --- | --- | --- | --- |
| **Indicatorul** **de calitate**  | **U.M.** |  | **Apă uzată evacuată de S.C. WESTFLEISCH ROMANIA SRL în r. T-va Mică****(Pr.nr.1)** |  |  |  |  |
| **Apă de supr. r. T-va Mică amonte cca 100m de evacuarea S.C. WESTFLEISCH ROMANIA SRL****(Pr.nr.3)**  | **Apă uzată evacuată din ultimul cămin de canalizare al S.C. WESTFLEISCH ROMANIA** **(Pr.nr.2)** | **Apă de suprafață r.T-va Mică , aval cca.200 m de evacuarea S.C. WESTFLEISCH ROMANIA SRL****(Pr.nr 4 )** | **Limite conform Ord. 161/2006 pentru clasa a II-a de calitate****(ape de suprafață)** | Limite stabilite prin HG 188/2002(NTPA 001-ape uzate) |
| *ora recoltării* |  | 12:30 | 12:35 | 13:30 | 12:40 |  |  |
| **pH** | Unit.pH | **6,7****(25,5˚C)** | **6,7** **(25,6˚C)** | **6,9** **(25,8˚C)** | **6,7** **(25,7˚C)** | **6,5-8,5** | **6,5-8,5** |
| **Oxigen dizolvat** | mg/l O2 | **10,3** | **-** | **-** | **9,6** | **Min.7** |  |
| **Materii in suspensie** | mg/l | **8,4** | **3106** | **150** | **27,6** |  | **35** |
| **CCO-Cr** | mg/l O2 | **17,7** | **5310** | **778** | **32,7** | **25** |  **125** |
| **CBO5** | mg/l O2 | **In lucru** | **In lucru** | **In lucru** | **In lucru** | **5** | **25** |
| **Amoniu** | mg/l NH4mg/l N | **-****<0,025** | **38,3****29,8** | **19,2****15,0** | **-****0,174** | **1,028****0,8** | **2****1,55** |
| **Cloruri** | mg/l  | **267** | **459** | **486** | **272** | **50** | **600** |
| **Extractibile** | mg/l  | **-** | **768,4** | **54** | **-** |  | **20** |
| **Detergen**ț**i** | mg/l | **<0,1** | **<0,107** | **<0,1** | **<0,1** | **0,2** | **0,5** |

Din rezultatele analizelor se constată că:

-valorile indicatorilor de calitate determinate pentru râul Târnava Mică se încadrează în limitele admise conform Ordinului nr.161/2006 pentru clasa a II-a de calitate (obiectiv țintă), cu excepția indicatorilor: CCO-Cr și cloruri;

-în apele uzate evacuate de S.C. WESTFLEISCH ROMANIA S.R.L. se constată depășirea limitelor admise față de NTPA 001 la următorii indicatori: materii în suspensie, CCO-Cr, amoniu, extractibile;

-efectul poluării se observă în secțiunea râului Târnava Mică, la cca 200 m în aval de evacuarea apei uzate a S.C. WESTFLEISCH ROMANIA S.R.L., prin creșterea concentraţiei de CCO-Cr, cloruri, materii în suspensie și amoniu (Proba nr. 4).

**Măsuri impuse de reprezentanții S.G.A. Mureș:**

-se vor lua cele mai urgente măsuri de stopare a evacuării de ape uzate în canalizarea de ape pluviale;

-se vor face demersurile necesare către S.C. COMPANIA AQUASERV S.A.-Sucursala Târnăveni pentru racordarea la noua conductă de canalizare în vederea evacuării apelor uzate rezultate din activitățile desfășurate pe platformă;

-se interzice cu desăvârșire evacuarea directă neautorizată de ape uzate neepurate în cursurile de apă.

Pe fluviul Dunărea şi pe Marea Neagrănuau fost semnalate evenimente deosebite.

***III. CALITATEA MEDIULUI***

1. **În domeniul aerului**

**G.N.M.-C.J. Dâmboviţa** **și A.P.M.** **Dâmboviţa** informează telefonic că la data de 15.11.2018, la ora 17:50, s-a produs un incendiu la un atelier de producere a canapelelor din municipiul Târgoviște. Materialele inflamabile au fost în parte evacuate. Nu s-au înregistrat victime. Echipajele I.S.U. Dâmboviţa intervin pentru stingere. Se va reveni cu informaţii.

**Agenţia Naţională pentru Protecţia Mediului** informează că din rezultatele analizelor efectuate la data de 14.11.2018 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul sub 10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională și europeană.

**2. În domeniul solului şi vegetaţiei**

**Garda Forestieră Timișoara:**

-revine cu informaţii despre incendiul de pădure izbucnit la data de13.11.2018, in jurul orei 09.30, în zona comunei Dognecea, pe raza Ocolului Silvic Oraviţa, jud. Caraș-Severin. Acesta a afectat o suprafaţă de cca 97 ha de litieră și a fost stins în data de 14.11.2018, la ora 20:00, de către personalul silvic, pompierii militari și cetăţeni;

-revine cu informații despre incendiul de pădure izbucnit la data de 14.11.2018, în jurul orei 06.00, în zona localității Grădiștea de Munte, pe raza Ocolului Silvic Grădiște, jud. Hunedoara. Acesta a afectat o suprafață de cca 3 ha de litieră și a fost stins în aceeași zi, la ora 15.00, de către personalul silvic și pompierii militari.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE